text: Annan hvítusunnudag, 29. mai, kl. 18 spælir flogbóltslandsliðið við monnum ímóti Kýpros í høllini á Hálsi í Silver Legue-kappingini.
text: #000003
text: Annan hvítusunnudag, 29. mai, kl. 18 spælir flogbóltslandsliðið við monnum ímóti Kýpros í høllini á Hálsi í Silver Legue-kappingini, sum Føroyar fyri fyrstu ferð eru við í. Dagin eftir spæla somu liðini, og eisini tá í høllini á Hálsi, har Kýpros tekniskt hevur heimavøll tá; hetta tí londini hava avtalað at spæla báðar dystirnar í Føroyum.
text: #000004
text: Á styrkislistanum hjá evropeisku flogbóltssamgonguni, CEV, er ikki tað stóra gloppið millum londini, har Føroyar eru nr. 37 og Kýpros nr. 35, so tí eru vónir um at vinna á Kýpros fyri fyrstu ferð. Men so skal eisini gangast væl í hond, tí teir fýra ferðirnar Føroyar møttu Kýpros í 2015, 2010, 2007 og 2004, vann Kýpros allar dystirnar 3-0. Frægasta úrslitið var í 2010, tá settini endaðu 20-25, 15-25, 19-25. Ein av leikarunum á tí liðnum var Thorvald Danielsen, sum nú er liðskipari .To skal sigast, at í summum av hesum kappingunum var loyvt at hava tveir útlendskar leikarar á landsliðnum, og hesum gjørdi Kýpros sær eisini dælt av og hevði mannað seg við sterkum útlendskum smassjarum, sum vunnu Kýpros nógv stig. Føroyar gjørdu sær ikki dælt av hesum møguleika. Áhugi var ikki fyri tí, og haraftrat loyvdu ÍSF-reglur tí ikki.Men í Silver League kappingini er ikki loyvt at spæla við útlendingum á landsliðnum, men hvussu stóran mun tað fer at gera fáa vit at síggja annan hvítusunnudag og týsdagin.
text: #000005
text: Triðja landið í bólkinum er Lettland, sum Føroya spæla ímóti sunnudagin 4. juni í høllini á Hálsi. Tvey tey ovastu liðið í bólkinum spæla hálvfinalur ímóti teimum báðu bestu úr hinum bólkinum, har londini eru Ungarn, Georgia og Eysturríki.Heimadystir, menn:29. mai kl. 18:00: Føroyar – Kýpros30. mai kl. 19:00: Kýpros – Føroyar (spældur í Føroyum)4. juni kl. 19:00: Føroyar - Lettland*Heimadystirnir verða vístir beinleiðis í Televarpinum.
text: #000006